লেখক এবং প্রযোজক রাম কমল মুখোপাধ্যায়ের ‘হেমা মালিনী: বিয়ন্ড দ্য ড্রিম গার্ল’-এর জন্য ‘সোসাইটি অ্যাচিভার্স বেস্ট অথর অ্যাওয়ার্ড পেলেন। গত অক্টোবরে প্রকাশিত এই হয় বইটি। হারপার কলিন্স ইন্ডিয়া থেকে প্রকাশিত এই বইয়ের মুম্বইতে উদ্বোধন করেন দীপিকা পাডুকোন, কলকাতায় ঋতুপর্ণা সেনগুপ্ত এবং দুবাইয়ে সেলিনা জেটলি।
সাংবাদিকতার জগতে ২০ বছর কাটিয়ে আসা রাম কমল মুখোপাধ্যায় জানালেন, এটাই তাঁর জীবনের সেরা সময়। তিনি আরও জানিয়েছেন, এই সম্মান তিনি তাঁর মা, বাবা এবং স্ত্রী’র প্রতি উৎসর্গ  করেছেন। 
তিনি আরও জানান, ‘‘সোনু সুদ এবং সুচিত্রা কৃষ্ণমূর্তির হাত থেকে পুরষ্কার নেওয়ার পরে আমি আপ্লুত। শুধু তাই নয়, বলিউড জগতের অনেক নক্ষত্রই উপস্থিত ছিলেন পুরষ্কার বিতরণী মঞ্চে, যা আমার কাছে সৌভাগ্যের বিষয়’’।